
სადოქტორო კვლევითი განაცხადის  შეფასების ფორმა

აღმოსავლეთ ევროპის უნივერსიტეტის ბიზნესის და ინჟინერიის ფაკულტეტი
ბიზნესის ადმინისტრირება სადოქტორო საგანმანათლებლო პროგრამა
სადოქტორო კვლევითი განაცხადის შეფასების უწყისი


აპლიკანტის მიერ წარმოდგენილი სადოქტორო კვლევითი განაცხადი  ფასდება შემდეგი კრიტერიუმების მიხედვით:  

· პროგრამაზე სწავლის გაგრძელების მოტივაცია - რამდენად ნათლად არის ჩამოყალიბებული დოქტორანტის კვლევითი ინტერესები და პროგრამაზე სწავლის გაგრძელების მოტივაცია. 
· საკვლევი თემა/პრობლემა - რამდენად მკაფიოდ არის განსაზღვრული საკვლევი თემა/პრობლემა; რამდენად სწორად, თანმიმდევრულად და საკმარისად არის დასაბუთებული მისი სიახლე, ინოვაციურობა, აქტუალურობა; 
· ლიტერატურის მიმოხილვა - რამდენად თანმიმდევრულია მიმოხილვა, რამდენად სწორად არის შერჩეული წყაროები, რამდენად საკმარისად ასახავს მიმოხილვა საკვლევი თემის შესახებ არსებულ ცოდნას და ახალი ცოდნის შექმნის საჭიროებას;
· კვლევის მიზანი და ამოცანები,  საკვლევი კითხვა/ები ან/და ჰიპოთეზა - რამდენად სწორად და მკაფიოდ არის ჩამოყალიბებული კვლევის მიზანი და ამოცანები, რამდენად სწორად და ნათლად არის ჩამოყალიბებული საკვლევი საკვლევი კითხვა/ები ან/და ჰიპოთეზა); 
· კვლევის მეთოდოლოგია  - რამდენად სწორად არის შერჩეული მეთოდოლოგია, რამდენად სრულად და მკაფიოდ არის აღწერილი მეთოდოლოგია; 
· ნაშრომის სავარაუდო სტრუქტურა  - რამდენად თანმიმდევრულია   ნაშრომის სავარაუდო სტრუქტურა;
· კვლევის მოსალოდნელი შედეგები - რამდენად ნათლად არის ჩამოყალიბებული კვლევის მოსალოდნელი შედეგების სამეცნიერო ღირებულება და/ან კვლევის შედეგების პოტენციური პრაქტიკული დანიშნულება
· განაცხადის ენა და სტილი - რამდენად თანმიმდევრულია არგუმენტაცია და მსჯელობა, რამდენად არის დაცული აკადემიური ენისა და სტილის სტანდარტები. 

დანართი № 3
ზეპირი გამოცდის  შეფასების ფორმა

აღმოსავლეთ ევროპის უნივერსიტეტის ბიზნესის და ინჟინერიის ფაკულტეტი
ბიზნესის ადმინისტრირება სადოქტორო საგანმანათლებლო პროგრამა
ზეპირი გამოცდის შეფასების უწყისი
ზეპირი გამოცდა ფასდება ორი ძირითადი კრიტერიუმის მიხედვით - დისკუსია და პრეზენტაციის ეფექტურობა. 

· პრეზენტაცია - ზეპირი გამოცდის დროს აპლიკანტმა უნდა წარმოადგინოს ათწუთიანი PP-პრეზენტაცია მის მიერ წარდგენილი სადოქტორო კვლევითი განაცხადის შესახებ. პრეზენტაციის შეფასებისას გათვალისწინებული იქნება მისი თანმიმდევრულობა და  სიცხადე.
· დისკუსია - სადოქტორო კვლევითი განაცხადის პრეზენტაციის შემდეგ გაიმართება დისკუსია. დისკუსიისას განხილული იქნება ისეთი საკითხები, როგორიც არის საკვლევი თემა/პრობლემა ლიტერატურის მიმოხილვა, კვლევის მიზანი, საკვლევი კითხვა/კითხვები, (ჰიპოთეზა), მეთოდოლოგია, კვლევის მოსალოდნელი შედეგები და მათი გავლენა მოსალოდნელ შედეგებზე. დისკუსიისას შეფასდება სადოქტორო პროგრამის კანდიდატის უნარი უპასუხოს დარგობრივი კომისიის წევრების კითხვებს კომპეტენტურად, არგუმენტირებულად და თანმიმდევრულად.

ზეპირი გამოცდის თითოეული კრიტერიუმი ფასდება ხუთქულიანი სარეიტინგო სკალის მიხედვით. სარეიტინგო სკალაზე ქულები განლაგებულია ყველაზე მაღალი ქულიდან (5 ქულა - ძალიან კარგი) ყველაზე დაბალ ქულამდე (0 ქულა - მიუღებელი). გასაუბრების ჯამური სარეიტინგო ქულა დაანგარიშდება თითოეულ კრიტერიუმში მიღებული სარეიტინგო ქულათა საშუალო არითმეტიკული მაჩვენებლებით. გასაუბრების  მაქსიმალური ჯამური სარეიტინგო ქულა არის 5, ხოლო მინიმალური ბარიერი - 3.

